Atsaleat

pienoiskuva|Joulukuussa kukkiva huoneatsalea pienoiskuva|Valkokukkainen huoneatsalea Atsaleat ovat puuvartisia kukkivia kasveja, joita kasvatetaan yleisesti koristekasveina puutarhoissa ja huonekasveina. Atsaleat sijoitettiin aluksi kasvitieteellisesti omaan sukuunsa Azalea, mutta vuodesta 1836 ne ovat kuuluneet alppiruusujen sukuun Rhododendron. Nykyään atsaleoiksi kutsutut kasvit kuuluvat Rhododendron-suvun alasuvun Azaleastrum sektioihin Pentanthera ja Tsutsusi.Goetsch, Loretta A.; Eckert, Andrew J.; Hall, Benjamin D. (July–September 2005). "The molecular systematics of Rhododendron (Ericaceae): a phylogeny based upon RPB2 gene sequences". Systematic Botany. 30 (3): 616–626. doi:10.1600/0363644054782170. S2CID 51949019. == Huoneatsaleat == Kaksi Euroopassa huonekasveina viljeltyä lajia ovat kotoisin Kiinasta ja Japanista. Näistä Rhododendron japonicum on hieman ruukkuatsaleaa (Rhododendron Simsii-ryhmä) harvinaisempi. Huoneatsaleat ovat tyypillisesti heterotsygoottisia, minkä vuoksi niitä lisätään tavallisesti vain vegetatiivisesti eli pistokkailla. Heterotsygoottisuuden vuoksi kylvetyt huoneatsalean siemenet tuottavat satoja eri muunnelmia, minkä vuoksi yksittäistä lajiketta on mahdollista lisätä ainoastaan kasvullisesti. Juurtumisen jälkeen taimet uudelleenistutetaan ja latvotaan haarautuneiden kasvien aikaansaamiseksi. Suurimman osan ajasta kasvia voidaan pitää ulkona tai kesällä kelmun alla. Ennen ensimmäisiä pakkasia ruukut on asetettava lämpimään paikkaan kasvihuoneeseen, minkä jälkeen niitä pidetään viileässä, mutta pakkasettomassa paikassa. Lisääminen tapahtuu tavallisesti puutarha-alan yrityksissä. Huoneessa atsaleat vaativat mahdollisimman kylmän sijoituspaikan – mitä viileämmässä ne ovat, sitä kauemmin ne kukkivat. Kasveja ei saa päästää kokonaan kuivumaan. Ruukkuatsaleat ovat vanhoja huonekasveja, Suomessa ne alkoivat yleistyä 1920- ja 1930-luvuilla.Kotiliesi: Atsalea on vaativa kaunotar – lue, miksi atsaleaa kutsutaan surun lapseksi Viitattu 3.7.2020. Ruukkuatsaleasta on olemassa satoja lajikkeita, Rhododendron japonicumista hieman vähemmän. Normaaliin puutarhaviljelyvalikoimaan kuuluu kuitenkin alle 50 lajiketta. Huoneatsaleat kukkivat syyskuusta huhtikuuhun yksinkertaisin tai kerrotuin kukin, jotka voivat olla sävyltään valkoisia, vaaleanpunaisia tai punaisia. == Puutarha-atsaleat == Puutarha-atsaleoihin kuuluvat ennen kaikkea kesävihannat kiinanatsalea (Rhododendron molle) ja kelta-atsalea (Rhododendron luteum, synonyymi Rhododendron flavum, aiemmin Azalea pontica). Vain niitä puutarhassa kasvatettuja Rhododendron-lajeja, jotka ovat talvella lehdettömiä, kutsutaan puutarha-atsaleoiksi; kaikki muut ovat alppiruusuja. Puutarha- atsaleat kukkivat toukokuusta kesäkuun alkuun, molemmat mainitut lajit keltaisen ja oranssin sävyissä; kelta-atsalealla on tämän lisäksi kaunis syysväri. Atsaleat kestävät hyvin auringon paahdetta, jos kasvualusta pidättää riittävästi vettä.Kotipuutarha: Atsaleat Viitattu 3.7.2020. == Lajeja ja lajiryhmiä == Lajeja: * keisariatsalea (Rhododendron albrechtii) * siloatsalea (Rhododendron arborescens) * liekkiatsalea (Rhododendron calendulaceum) * kanadanatsalea (Rhododendron canadense) * kelta-atsalea (Rhododendron luteum) * heloatsalea eli kiinanatsalea (Rhododendron molle) * rusoatsalea (Rhododendron prinophyllum) * kuningasatsalea (Rhododendron schlippenbachii) * perhosatsalea (Rhododendron vaseyi) * tuoksuatsalea (Rhododendron viscosum) * vuoriatsalea (Rhododendron yedoense) Lajiryhmiä: * gentinatsaleat (Rhododendron Ghent-Ryhmä) * revontuliatsaleat (Rhododendron Northern Lights -Ryhmä) * ruukkuatsaleat (Rhododendron Simsii-Ryhmä) == Lähteet == == Aiheesta muualla == * Dendrologian seura: Atsaleat kuin keijukaiset Luokka:Alppiruusut